قدیم زامانلاردان چاربورجدا ایش-پئشهلر (شغللار)
آشاغیدا چاربورجدا قدیم زامانلاردان اولان بعضی ایش-پئشهلرین آدی گلمیشدیر. بونلارین بیر سیراسی اساسی و دائمی شغل، بعضیسی ایسه ایکینجی شغل و یا بعضن بیر اصلی شغلون زیرشاخهسی حساب اولونا بیلر.
بویاقچی: رنگرز
پینهچی: باشماقچی
آلوئرچی
ایشچی: قره فَهله
اکینچی
چوبان
ناخیرچی
چودار: مال آلوئری ائدن. رحمتلیک مشهد حاج آغا، حاج عابی (عبدالله) و حاج خوداقولو چاربورجون یاخجی چودارلاریندان ایمیشلار.
توکانچی: رحمتلیک حسن توکاندار و میر فضل الله چاربورجون لاب قدیم توکانچیلاری ایمیشلار.
سودچو: جمع آوری شیر
چَرچی: تزهقالالی تای قولاق چرچی قدیم زامانلار چاربورجا چوخ گلرمیش
داوارچی: چاربورجون شاغی طایفالارینین ایشی داوار ساخلاماقدیر کی ایندی ده چوخو بو ایشدهدیرلر
ساتیجی
چؤرکچی: شاطیر
باخیجی: سنتی طبدن باشی چیخان و طالعه باخان
سینیقچی: چاربورجدا اوچ بؤیوک سینیقچی وارایدی کی آللاه رحمتینه گئدیبلر: رحمتلیک عزیز عمی – رحمتلیک مشهد علی عمی- و رحمتلیک حاج رحمت الله، روح لاری شاد.
کورهچی
آراباچی: ایندی، داشقاچی – تیراختورچو – تیرتیرچی
فرشچی
دمیرچی: رحمتلیک عبدالصمد چاربورجون قدیم دمیرچیلریندن ایمیش
دووا (دوعا) یازان: دئییرلر سئید داوود دا دوعا یازیر!
سوچو: سو سوواران
گودوکچو / کئشیکچی: نگهبان، کندین خرمنین، مال-داوارین اوغورو آپارماسین و یا سو سوواراندا برهسین آچماسینلار دئیه کند آدامی گودوکچو استخدام ائلرمیشلر. رحمتلیک محرم و رجب عمی قدیم زامانلار بو ایشی گؤررمیشلر.
اونچو: اونچو رحیم چاربورجون آدلیم اون ساتانلاریندان ایمیش
چاپیجی: ناجاق ایله آغاج چاپان
چَکیجی
گتیرجی
درگازچی: درگاز (درگز) ایله یونجا و تاخیل بیچن
قوروقچو: کند آدامینین طرفیندن مسئول ایمیش کی قویماسین بیر نفر آیریسینین چؤلونه و یئرینه زیانلیق ائلهسین و مال داوار اؤتورسون. قوروقچویا کند آدامی هر آی پول ییغیب وئرردیلر
بیچینچی
آلماچی
آغاشچی (آغاج چی): قوواق آل وئرینه باخان، رحمتلیک بایات عمی چاربورجون قدیم آغاشچیسی ایمیش
آیی اوینادان: معرکه گیر
خیبره: یئر آلیش وئریشینده قیمت تعیین ائدن، حاج ابراهیم قوروقچو چاربورجون آدلی سانلی خیبرهسی (خیبلهسی) ایمیش.
قووالچی: قووالچی عوض چاربورجون مشهور قاوال چالانلاریندان ایمیش
قرهچی: قره پالتارلی طالعه باخان و فال توتان خانیملار کی قدیم زامانلار چاربورجا گلیب و اؤزلری ایله مینجیق و اَل قاوالی دا گتیریب ساتاردیلار
شیکارچی: چیراق عمی و میرعلی اکبر عمی قدیم زامانلار چاربورج دا شیکارچیلیق ائدردیلر
یازیچی (میرزه): میرزه محمود (ماحمید)، مشهد مصطفی آغا رحمتلیکلر چاربورجون قدیم یازیچیلاریندان ایمیشلار
کبین کسن: قدیم زامانلار چاربورجدا رحمتلیک حاج میر حسن آغا و قیپچاقدا میرزه کبیر آغا کبین کسرمیشلر
جوتچو: اؤکوز ایله یئر سورن
قیچی پیچاق ایتیلدن: شَمی (شمس الله) عمی بو ایشی گؤرنلردن اولوب
نفتچی: محمد عمی، محمدحسین عمی و ساداتقولو عمی چاربورجون قدیم نفتچیلریندن ایمیش لر
کؤمورچو
حامامچی: رحمتلیک حاج حمید عمینین بیر حامامی واریدی کی 50 ایله یاخین قدمتی وار. بو حامام ایندی ده چاربورجدا قالیر و او اولدوغو خیاوانا خالق ایچینده حامام خیاوانی دئییرلر. حامام خیاوانی چاربورجون 4 اصلی خیابانیندان بیریدیر.
سوواقچی: داملارین اوستونه مهارتله سوواق یاخان
چیم کسن: قالین چمن یا چایی گؤیَـرَن یئردن بؤیوک اؤلچوده بئل ایله کسیب ساتارمیشلار. چیملر ایله چاربورجدا ائو قویارمیشارلار
چالقیچی
دییرمانچی: چاربورجدا اوچ مشهور دییرمان واریدی. بیری چَرَجَلی دییرمانی، حاج حسن دییرمانی و بیری ده قیپچاق یولونون اوستونده کی بَی بابا دییرمانی
تندیرچی: اَت پالچیغیندان مهارتله تندیر دوزلدیب ساتارمیشلار. عدیله خالا، راضیه خالا و رحمتلیک خوشو (خوشقدم) خالا چاربورجون مشهور تندیرچیلریندن ایمیشلر.
چروَدارچی: بیری اوچ-دؤرد دنه اولاق، قاتیر، و آت ایله کرایه یوک آپارارمیش
بویوندوروقچو: جوتون اوستونده اوتوروب و اؤکوزلری هدایت ائدن
دولگایلیق (نجاری): رحمتلیک موسی و رسول عمی چاربورجون قدیم دولگایلاریندان ایمیشلار
جارچی: کندین مخصوص اطلاع رسانی. جارچیلار چاربورجدا او جمله دن توی، یاس، بیچین و بندی (جیغاتی اوستوندهکی بند) باغلاماق خبرلرین خالقا چاتدیرارمیشلار. رحمتلیک پئیکار رحیم و نبی عمی بو ایشی گؤررمیشلر. جارچی ارین جار چکمهسیندن بیر اؤرنک (مثال): صاباح ائودن بیر آدام بنده گئدهجک هوی ی ی ی ی ی ی. صاباح جمشیدین اوغلو مالیت (مالیات) ییغاجاق هوی ی ی ی ی ی…
یونجا دوغرویان: بو ایشین مخصوص بیر ابزاری وار کی آدی دَهرهدیر. رحمتلیک بهمن عمی و صفر عمی چوخ باجاراقلی یونجا دوغراردیلار
اوخوجو: چوبانعلی آدلا چاربورج دا مشهور بیر اوخویان وار ایمیش کی قاپیلاری گزیب، اوخویوب و عوضینه خالقدان چؤرک آلارمیش. دئییرلر چوبانعلی اوخویاندان سونرا چورک وئرن اولماسایمیش دئیردی تئز اول اوخوماغیمی وئر!
توخوجو: اؤزگهلره فرش توخویان
قفهچی (قهوهچی/چایحانا): چاربورجدا رحمتلیک سعید قفهسی، آللاه قولو قفهسی و علی آغا قفهسی چوخ آدلی و سانلیدیلار
دللک (سلمانی)
…
azb_Arab azb_Arab azb_Arab pes_Arab prs_Arab azb_Arab azb_Arab ace_Arab prs_Arab azb_Arab snd_Arab prs_Arab azb_Arab azb_Arab azb_Arab azb_Arab pes_Arab azb_Arab pbt_Arab azb_Arab urd_Arab azb_Arab azb_Arab snd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab unk